OZNAM PRE RODIČOV A ŽIAKOV

**Organizácia a podmienky otvorenia ZŠ Veľké Uherce 145 na obdobie do konca školského roku 2019/2020.**

Riaditeľka základnej školy oznamuje rodičom, že na základe opatrenia Úradu verejného zdravotníctva SR a Rozhodnutia ministra školstva, vedy, výskumu a športu SR otvára zriaďovateľ Obec Veľké Uherce prvý až piaty ročník Základnej školy Veľké Uherce 145 a ŠKD **od 1. júna 2020** v nasledovnom režime:

1. **Príchod žiakov do školy** – bude sa riadiť nasledovným harmonogramom:

Budova ŠKD:

I.A - o **7:30 h**, I.B – o **7:40 h**, II.A – o **7:50 h**

Hlavná budova:

III.A – o **7:30 h**, III.B – o **7:40 h**, IV.A – o **7:50 h**, IV.B – o **8:00 h**, V.A – o **8:10 h**

**Rodičia, ktorí potrebujú priniesť dieťa do školy skôr, oznámia túto skutočnosť vedeniu školy prostredníctvom triedneho učiteľa svojho dieťaťa.**

1. Je dôležité, aby žiaci, s cieľom ochrany pred komunitným šírením ochorenia COVID – 19 v základnej škole, prichádzali a odchádzali len s osobami, ktoré so žiakom žijú v spoločnej domácnosti.
2. Pri ceste do školy sa sprevádzajúce osoby a žiaci riadia opatreniami ÚVZ SR a pokynmi RÚVZ. **Sprevádzajúce osoby sa vo vnútorných priestoroch školy nepohybujú.**
3. **Škola zabezpečí každodenný ranný zdravotný filter** - meranie teploty žiakov každej skupiny povereným zamestnancom bezdotykovým teplomerom pri vstupe do základnej školy.
4. Zákonný zástupca zodpovedá za dodržiavanie hygienicko-epidemiologických opatrení pri príchode žiaka do základnej školy a pri odchode žiaka zo základnej školy (nosenie rúšok, dodržiavanie odstupov, dezinfekcia rúk).
5. Zabezpečí pre svoje dieťa každý deň **dve rúška** a **papierové jednorazové vreckovky.** Žiak si odloží rezervné rúško na určené miesto (pre prípad znečistenia svojho používaného rúška).
6. Žiak nosí rúško všade vo vnútorných priestoroch základnej školy, okrem svojej skupiny v interných a externých priestoroch školy, kde prebieha výchovno - vzdelávací proces.
7. Zákonný zástupca predkladá **pri prvom nástupe žiaka do základnej školy** alebo po každom prerušení dochádzky žiaka do základnej školy v trvaní viac ako tri dni **písomné vyhlásenie** o tom, že žiak neprejavuje príznaky prenosného ochorenia a nemá nariadené karanténne opatrenie. Toto vyhlásenie si môžete stiahnuť a vytlačiť tu: [Vyhlásenie zákonného zástupcu](https://www.ucimenadialku.sk/usmernenia/otvarACanie-skol/Pr%C3%ADloha%202.pdf)

V prípade potreby **je možné** **si vyzdvihnúť toto tlačivo** aj v troch obchodných prevádzkach vo Veľkých Uherciach (Jednota, Fresh – market a I.M.C – domáce potreby a rozličný tovar v blízkosti námestia za potokom).

1. Prevádzka školského klubu detí končí o 16.00 h – dovtedy je potrebné vyzdvihnúť si dieťa.
2. V prípade, že u dieťaťa je podozrenie alebo potvrdené ochorenie na COVID\_19, zákonný zástupca bezodkladne o tejto situácii informuje príslušného vyučujúceho a riaditeľku školy. Povinnosťou zákonného zástupcu je aj bezodkladné nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je dieťa zo školy vylúčené.